|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**  **ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ**  **ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**  **Δ/ΝΣΗ Π/ΘΜΙΑΣ ΕΚΠ/ΣΗΣ ΑΝΑΤ. ΘΕΣ/ΝΙΚΗΣ**  **10/Θ ΔΗΜΟΤΙΚΟ ΣΧΟΛΕΙΟ ΤΑΓΑΡΑΔΩΝ**  **Πληροφ**.: Αδαμοπούλου Βασιλική  **Δ/νση**: Γράμμου Βίτσι 40  **Τ.Κ**. 57001  **Πόλη**: Ταγαράδες  **Τηλ**. 2392071211  **Fax**: 2392070032  **e-mail**: mail@dim-tagar.thess.sch.gr |  | **Ταγαράδες, 9 Νοεμβρίου 2016**  **Αρ. Πρωτ: 435**    **ΠΡΟΣ: ΤΟΥΡΙΣΤΙΚΑ ΓΡΑΦΕΙΑ** |

**ΘΕΜΑ: «Πρόσκληση εκδήλωσης ενδιαφέροντος για εκδρομή της ΣΤ΄ τάξης του Σχολείου μας στην Αθήνα - Βουλή των Ελλήνων»**

H Διευθύντρια του Δημοτικού Σχολείου Ταγαράδων ζητά εκδήλωση ενδιαφέροντος από τα τουριστικά γραφεία για τη διοργάνωση της εκδρομής της ΣΤ΄ τάξης του Σχολείου στην Αθήνα.

Αντικείμενο του διαγωνισμού είναι η ανάδειξη της πλέον αξιόλογης, οικονομικά και ποιοτικά, προσφοράς σε σχέση με τις παρεχόμενες υπηρεσίες.

**Συγκεκριμένα:**

* Η εκδρομή θα πραγματοποιηθεί στις 18, 19, 20 Φεβρουαρίου 2017.
* Το πρόγραμμα της εκδρομής θα περιλαμβάνει:

α) Αναχώρηση στις 06.00 π.μ. από τον χώρο του Σχολείου για την Αθήνα μέσω της Εθνικής οδού και επιστροφή στο Σχολείο από την ίδια αντίστροφη διαδρομή.

β) Δύο (2) διανυκτερεύσεις (18, 19 Φεβρουαρίου 2017) σε ξενοδοχείο 4 αστέρων στο κέντρο της Αθήνας με πρωινό στο ξενοδοχείο σε μπουφέ.

γ) Επίσκεψη στη Βουλή των Ελλήνων την Κυριακή 19 Φεβρουαρίου και ώρα 17.00΄.

δ) Επίσκεψη στον Ιερό Βράχο και στο Μουσείο Ακρόπολης με ξενάγηση από διπλωματούχο ξεναγό, το κόστος της οποίας θα περιλαμβάνεται στη συνολική τιμή.

ε) Άλλες επισκέψεις (ενδεικτικά): Παλαιά Βουλή, ιστορικό κέντρο της Αθήνας, Θωρηκτό Αβέρωφ, Ίδρυμα Μείζονος Ελληνισμού, Πλάκα, Μοναστηράκι. Η τελική επιλογή και το πρόγραμμα θα οριστικοποιηθούν σε συνεννόηση του Σχολείου με το πρακτορείο.

* Αριθμός μαθητών: 20 - 22
* Αριθμός συνοδών γονέων: 20 – 22
* Αριθμός αρχηγού και συνοδών εκπαιδευτικών: 2
* Η μετακίνηση θα γίνει με λεωφορείο και δύο διανυκτερεύσεις (αναχώρηση το πρωί του Σαββάτου 18 Φεβρουαρίου 2017 και επιστροφή το βράδυ της Δευτέρας 20 Φεβρουαρίου 2017).
* Διάθεση συνοδού από το πρακτορείο σε όλη τη διάρκεια του ταξιδιού.

**Η προσφορά θα πρέπει να περιέχει και να εξασφαλίζει τα παρακάτω:**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού.
* Διασφάλιση ότι το λεωφορείο, με το οποίο θα πραγματοποιηθεί η εκδρομή, πληροί τις απαιτούμενες από τον νόμο προδιαγραφές για τη μεταφορά μαθητών.
* Την αντιμετώπιση της περίπτωσης που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κτλ.).
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή χωριστά για τις δύο παραπάνω περιπτώσεις των μέσων μεταφοράς των μαθητών και συνοδών.
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κτλ.), δεν θα έχει καμία επιβάρυνση το σχολείο.

Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή χωριστά.

Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Μαζί με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

**Οι ενδιαφερόμενοι μπορούν να υποβάλουν σε κλειστό φάκελο τις προσφορές τους προσωπικά ή ταχυδρομικώς στο Σχολείο, το οποίο θα τις αξιολογήσει μέσω της συγκρότησης Επιτροπής που θα οριστεί με πράξη της Διευθύντριας του Σχολείου, όπως ορίζουν οι κείμενες διατάξεις.**

**Οι προσφορές θα πρέπει να κατατεθούν σε κλειστούς φακέλους μέχρι και την Τετάρτη 30 Νοεμβρίου 2017 και ώρα 12.00 το μεσημέρι στο γραφείο της Δ/νσης του Δ.Σ. Ταγαράδων.**

**Η Διευθύντρια του Σχολείου**

**ΑΔΑΜΟΠΟΥΛΟΥ ΒΑΣΙΛΙΚΗ**